**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. február 14-ei** ülésére

Tárgy: pályázati lehetőség – pumpa pálya

**Tisztelt Képviselő-testület!**

A Miniszterelnökség aktív Magyarországért felelős államtitkára Országos Bringapark és Futópálya-építési Program 2025-öt hirdet. Mind a két felhívás anyagát csatoltuk az előterjesztéshez, de részletesebben a Bringapark Programmal foglalkoztunk, mert abban lenne lehetőség a TOP PLUSZ-1.2.1-21-KO1-2022-00068 Élhető települések pályázatnál már tervezett, de a költségek miatt a pályázatból kikerült, a Gamma pályára gondolt pumpa pálya megvalósítására.

A Programban, mint támogatható elem jelenik meg a kerékpáros pumpa pálya, melynél választható a multifunkciós pálya, melyet görkorcsolyások, gördeszkások és rolleresek is tudnak használni. A pályának min. 1,5/2 m szélesnek kell lennie, 200 m hosszúnak, 350 m2 aszfaltozott felületnek, 30/50 cm hullám magasságúnak a legalacsonyabb ponton és 80/160 cm kanyarmagasságúnak. A pályaszerkezetre is tartalmazza az előírásokat a felhívás.

Pumpapálya esetén elvárás, hogy 200 m-en belül legyen ivókút vagy vízvételi hely vagy kerüljön kialakításra.

A támogatás nem visszatérítendő, egy összegben, előlegként kerül kifizetésre. Pumpapálya esetén az igényelhető támogatás max. 40 millió forint. A támogatás intenzitása 60 %.

A támogatási kérelem benyújtásához műszaki dokumentáció nem szükséges, a támogatói okirat kiadását követően kell azt benyújtani.

Még a nettó 1 millió forint alatti beszerzéshez is legalább három érvényes ajánlatra van szükség.

A pályázatban elszámolható költségek mértékére %-os megoszlás van a pályázati kiírásban.

Többek között a saját teljesítés nem számolható el és a műszaki ellenőr díja sem.

A fenntartási időszak 5 év, mely alatt évente ellenőrzést tartanak. A fenntartási időszak alatt a pálya használatát ingyenesen és korlátozás nélkül kell biztosítani, évente legalább kétszer ingyenes rendezvényt kell a helyszínre szervezni.

A kérelmeket 2025. január 17-étől lehet benyújtani, 2025. február 14-ig lehet regisztrálni és a benyújtási határidő 2025. február 17., a megvalósítás záró dátuma 2026. március 31..

Az Élhető települések pályázathoz a Royal Kert Kft. által a Gamma parkba tervezett pumpapálya 100 fm hosszú volt, költségét nettó 44,5 millió forintba becsülték.

A 2025. évi költségvetés tervezetének ismeretében nem javasoljuk a pályázaton való részvételt.

Kérem Tisztelt Képviselő-testületet, hogy egy pumpapálya kialakítását szíveskedjen megvitatni és a 2025 évi költségvetés tervezetének ismeretében a javaslatunkat támogassa.

Kisbér, 2025. január 07.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

nem kíván az Országos Bringapark Program 2025-ön részt venni.

**Határidő:** azonnal

**Felelős:** Sinkovicz Zoltán polgármester